શહેરમાં હથિયારો લઈને રખડતા ગુનેગારો સામે પોલીસે લાલ આંખ કરી છે આવા તત્વોને કાયદાનું ભાન કરાવવા પોલીસ કમિશ્નર અગ્રવાલ, જેસીપી ચૌધરી, ડીસીપી શૈની, ડીસીપી જાડેજા, એસીપી ક્રાઇમ સરવૈયાની સૂચનાથી એસઓજી પીઆઇ આર વાય રાવલના માર્ગદર્શન હેઠળ પીએસઆઇ બી કે ખાચર અને તેમની ટિમ પેટ્રોલીંગમાં હતી દરમિયાન મોહિતસિંહ જાડેજા, ચેતનસિંહ ગોહિલ અને ક્રિપાલસિંહ ચુડાસમાને મળેલી બાતમી આધારે ધર્મેન્દ્રસિંહ રાણા, રાજેશભાઈ ગીડા, બ્રિજરાજસિંહ ઝાલા, અનિલસિંહ ગોહિલ, યુવરાજસિંહ જાડેજા, નરેન્દ્રભાઈ ગઢવી અને હિતેષભાઇ રબારીને સાથે રાખીને જંગલેશ્વર હુસેની ચોકમાં રહેતા રામીઝ સલીમભાઇ સેતા નામના શખ્સને ૪૦ ફૂટ રોડ પરસાણાનગરમાંથી અટકાયતમાં લઇ જડતી લેતા તેની પાસેથી એક દેશી બનાવટની પિસ્તોલ મળી આવતા કબ્જે કરી તેની ધરપકડ કરી હતી પ્રાથમિક તપાસમાં એવું જાણવા મળ્યું હતું કે રમીઝ ભાવનગરની આરબ ગેંગ સાથે સંકળાયેલો છે ૨૦૧૫-૨૦૧૭માં ભાવનગરની ઉબૈદ ગેંગ સાથે માથાકૂટ થઇ હોય તેની ઉપર પણ ફાયરિંગ થયા હતા અને હત્યાની કોશિષનાં બે ગુના નોંધાયા હતા ઉબૈદ ગેંગ સાથે ચાલતી માથાકૂટમાં સ્વબચાવ માટે આ હથિયાર રાખતો હોવાનું કબૂલાત આપતા હથિયાર કોની પાસેથી લીધું તે જાણવા રિમાન્ડ મેળવવા તજવીજ હાથ ધરી છે.